Reis & Rus | LekkeSlaap
Vanaf R585 R322 per nag (vir 2 persone)
Reis & Rus bied gerieflike selfsorgverblyf in Potchefstroom, 'n akademiese stad aan die oewer van die Mooirivier sowat 120 km vanaf Johannesburg en 45 km vanaf Klerksdorp in die Noordwes-provinsie. Die area bied verskeie voetslaanpaaie, nasionale monumente, museums en natuurreservate en speel ook gasheer vir die jaarlikse Aardklop Kunstefees.
Verblyf is beskikbaar in 2 selfsorg-eenhede, naamlik Die Losloper en Die Tuinpaleis. Elke eenheid het slaapplek vir twee of drie gaste en is toegerus vir gerieflike selfsorgverblyf. Alhoewel daar verskeie fynproewersrestaurante in die omtrek is, het elke eenheid die nodige kookgeriewe en -gerei, 'n yskas, ketel, stoof en 'n mikrogolf as gaste self wil kosmaak.
Gratis, onbeperkte WiFi is beskikbaar. Albei eenhede het toegang tot die agtertuin en braaigeriewe.
Gaste wat 'n bietjie langer bly sal bly wees om te verneem dat daar 'n strykyster, strykplank en wasmasjien is. Veilige parkeerplek is beskikbaar vir elke eenheid.